[pic] | EIROPAS KOPIENU KOMISIJA |

Briselē, 16.6.2006

COM(2006) 335 galīgā redakcija

KOMISIJAS PAZIŅOJUMS PADOMEI

Nolīguma izbeigšana starp Eiropas Kopienu un Amerikas Savienotajām Valstīm par to, kā aviosabiedrības apstrādā un nodod PNR datus Amerikas Savienoto Valstu Valsts drošības departamenta Muitas un robežapsardzes birojam

KOMISIJAS PAZIŅOJUMS PADOMEI

Nolīguma izbeigšana starp Eiropas Kopienu un Amerikas Savienotajām Valstīm par to, kā aviosabiedrības apstrādā un nodod PNR datus Amerikas Savienoto Valstu Valsts drošības departamenta Muitas un robežapsardzes birojam

Pēc 2001. gada 11. septembrī notikušajiem teroristu uzbrukumiem Amerikas Savienotās Valstis 2001. gada novembrī pieņēma tiesību aktus, kuros paredzēts, ka aviosabiedrībām, kas veic lidojumus uz ASV un no tām, ir jānodrošina ASV Muitas un robežapsardzes birojam (turpmāk „ CBP ”) elektroniska piekļuve to datiem automatizētajās rezervācijas un izlidošanas kontroles sistēmās, ko sauc par „pasažieru vārdu reģistru” (turpmāk „ PNR dati”). Komisija, vienlaikus atzīstot par leģitīmām attiecīgās drošības intereses, 2002. gada jūnijā informēja ASV iestādes, ka šie noteikumi varētu būt pretrunā Kopienas un dalībvalstu tiesību aktiem attiecībā uz datu aizsardzību. ASV iestādes atlika jauno noteikumu stāšanos spēkā, tomēr visbeidzot noraidīja atteikšanos no to aviosabiedrību sodīšanas, kas neatbilst tiesību aktiem par elektronisko piekļuvi PNR datiem pēc 2003. gada 5. marta. Kopš tā laika vairākas lielās aviosabiedrības Eiropas Savienībā ir piešķīrušas ASV iestādēm piekļuvi saviem PNR datiem.

Komisija iesaistījās pārrunās ar ASV iestādēm, kā rezultātā radās dokuments, kas satur CBP saistības, lai Komisija varētu pieņemt lēmumu par atbilstību saskaņā ar 25. panta 6. punktu Eiropas Parlamenta un Padomes 1995. gada 24. oktobra Direktīvā 95/46/EK par personu aizsardzību attiecībā uz personas datu apstrādi un šādu datu brīvu apriti (OV L 281, 31. lpp.). Vienlaicīgi Komisija risināja sarunas par starptautisku nolīgumu ar ASV, kam bija jāpapildina lēmums par atbilstību un kurā cita starpā bija noteikumi, kas atļauj ASV iestādēm iegūt PNR datus no aviosabiedrību rezervācijas sistēmām, kas atrodas Eiropas Kopienā, uzliekot aviosabiedrībām par pienākumu nosūtīt PNR datus ASV iestādēm noteiktā formātā un nodrošinot, ka CPB saistības balstās uz starptautiskajām tiesībām. Šīs vienošanās projekts tika nosūtīts apstiprināšanai Padomē. Komisija 2004. gada 1. martā iesniedza Parlamentam lēmuma projektu par atbilstību saskaņā ar direktīvas 25. panta 6. punktu un CBP saistību projektu.

Komisija, lai konsultētos saskaņā ar EK Līguma 300. panta 3. punkta pirmo daļu, 2004. gada 17. martā iesniedza Parlamentam priekšlikumu Padomes lēmumam par nolīguma slēgšanu ar ASV.

Parlaments, rīkojoties saskaņā ar 8. pantu Padomes 1999. gada 28. jūnija Lēmumā 1999/468/EK, ar ko nosaka Komisijai piešķirto ieviešanas pilnvaru īstenošanas kārtību (OV 1999 L 184, 23. lpp.), 2004. gada 31. martā pieņēma rezolūciju, kurā izklāstītas vairākas juridiskas atrunas attiecībā uz saņemto priekšlikumu. Konkrēti Parlaments uzskatīja, ka lēmuma projekts par atbilstību pārsniedz pilnvaras, ko Komisijai paredz direktīvas 25. pants. Tas aicināja noslēgt pienācīgu starptautisku nolīgumu, ievērojot pamattiesības, kurš aptvertu vairākus punktus, kuri sīki izklāstīti rezolūcijā, un lūdza Komisiju iesniegt jaunu lēmuma projektu. Parlaments arī paturēja tiesības vērsties ar šo lietu EK Tiesā, lai tiktu izskatīts plānotā starptautiskā nolīguma tiesiskums un jo īpaši tā savienojamība ar privātās dzīves neaizskaramības tiesību aizsardzību.

Padome, rīkojoties saskaņā ar EK Līguma 300. panta 3. punkta pirmo daļu, 2004. gada 28. aprīlī nosūtīja Parlamentam vēstuli, kurā lūdza steidzamā kārtā sniegt atzinumu par lēmuma priekšlikumu attiecībā uz nolīguma noslēgšanu līdz 2004. gada 5. maijam. Parlaments 2004. gada 4. maijā noraidīja Padomes 28. aprīļa pieprasījumu izskatīt minēto priekšlikumu steidzamā kārtā.

Komisija 2004. gada 14. maijā pieņēma lēmumu par atbilstību saskaņā ar Direktīvas 95/46/EK 25. panta 6. punktu (OV 2004, L 235, 11. lpp.). Padome 2004. gada 17. maijā pieņēma Lēmumu 2004/496/EK, balstoties uz EK Līguma 95. pantu (OV 2004, L 183, 83. lpp.), par atbilstību saskaņā ar Direktīvas 95/46/EK 95. panta 183. punktu (OV 2004, L 235, 11. lpp.), ar ko Padomes priekšsēdētāju pilnvaro parakstīt nolīgumu Kopienas vārdā. Nolīgumu parakstīja 2004. gada 28. maijā, un tas stājās spēkā tajā pašā dienā. Eiropas Parlaments centās panākt Komisijas lēmuma un Padomes lēmuma atcelšanu. Cita starpā Parlaments izvirzīja argumentus, ka lēmumiem nav pareizi izvēlēts juridiskais pamats.

EK Tiesa 2006. gada 30. maijā atcēla Komisijas 2004. gada 14. maija lēmumu par atbilstību. Tiesa atzina, ka šā lēmuma pieņemšana neietilpst Komisijas kompetencē, jo PNR datu nodošana CBP ir apstrādes darbības, kas skar sabiedrisko drošību un valsts rīcību krimināltiesību jomā, kura saskaņā ar Direktīvas 95/46/EK 3. pantu neatrodas tās kompetencē, un tādēļ to nevar balstīt uz EK Līguma 95. pantu. Tiesa arī atcēla Padomes lēmumu, ar kuru bija apstiprināts nolīgums, kas papildināja lēmumu par saderību, jo abi šie dokumenti bija ļoti cieši saistīti. Tādējādi pēc Tiesas uzskatiem nolīgumu nevarēja balstīt uz EK Līguma 95. pantu tā paša iemesla dēļ.

Tiesa savā nolēmumā sīki iztirzāja abu lēmumu atcelšanas sekas, jo īpaši ņemot vērā starptautisko tiesību normu par to, ka iekšējos tiesību aktus nevar likt par iemeslu, lai neievērotu starptautiskās saistības. Šajā sakarā Tiesa konstatēja, ka nolīguma 7. pantā ir noteikts, ka jebkura no pusēm var izbeigt nolīgumu un nolīguma izbeigšana stājas spēkā 90 dienas pēc paziņošanas par izbeigšanu. Tiesa šo 90 dienu laikposmu izmantoja par atsauci, lai pēc būtības noteiktu, ka šim nolīgumam un lēmumam par atbilstību vairs nebūs juridiska spēka pēc 2006. gada 30. septembra. Šajā sakarībā Tiesa atzina ļoti ciešo saistību starp lēmumu par atbilstību, ieskaitot CBP saistības, un nolīgumu.

EK Līguma 233. pantā ir noteikts, ka iestādei vai iestādēm, kuru pieņemtais tiesību akts ir pasludināts par spēkā neesošu, ir jāveic vajadzīgie pasākumi, lai pildītu EK Tiesas nolēmumu.

Ņemot vērā minēto, Komisija

IESAKA Padomei un Komisijai darboties kopīgi, lai varētu paziņot ASV par nolīguma denonsēšanu saskaņā ar tā 7. pantu. Tā kā šī rīcība atbilst Tiesas veiktajai atcelšanai saskaņā ar 233. pantu un EK Līgums tālāk neparedz īpašus noteikumus starptautisko nolīgumu izbeigšanai, varētu būt pietiekoši, ja abas institūcijas kopīgi vērstos pie ASV iestādēm ar vēstuli vai verbālnotu, paziņojot par denonsēšanu. Tajā par faktisko denonsēšanas datumu ir jānorāda 2006. gada 30. septembris, lai tas atbilstu Tiesas minētajam datumam. Pielikumā sniegts teksta projekts.

PIELIKUMS

PROJEKTS

The Presidency of the Council of the European Union and the European Commission present their compliments to …. and have the honour to state the following.

As you are undoubtedly aware, the Court of Justice of the European Communities in its Judgment of 30 May 2006 in cases C- 317 and C-318/04 has annulled the Council Decision of 17 May 2004 approving the Agreement between the European Community and the United States of America on the treatment and the transfer of PNR data ( complete title ), as well as the Commission Decision of 14 May 2004 (the so-called Adequacy Decision) which was closely linked to that agreement. As you will also be aware, the Court expressed itself explicitly on the continued validity under international law of the agreement, effectively prescribing to the defending institutions in these court cases that they should avail themselves of the provisions of Article 7 of the Agreement.

In the light of this judgment and the provision of the EC Treaty that enjoins the institutions whose act has been annulled to take all the necessary measures for the execution of the Court’s judgment, the Council of the European Union and the European Commission hereby, pursuant to Article 7 denounce the Agreement (full title) with September 30, 2006, as effective date.

( Diplomatic formula of politeness )

For the Council of the European Union For the European Commission

Presidency